ડેવલપમેન્ટ કન્ટ્રોલ રૂલમાં ફેરફાર થવાને લીધે હવે બિલ્ડિંગના લે-આઉટની જગ્યા જેવી વધારાની જગ્યા એફએસઆઇ (ફ્લોર સ્પેસ ઇન્ડેક્સ)માં ગણાઈ જશે. બાલ્કની, ફ્લાવર-બેડ અને અગાસી જેવો વિસ્તાર એફએસઆઇમાં નહોતો ગણાતો અને પાર્કિંગની જગ્યાને ખોટી રીતે બતાવી આવી વધારાની જગ્યાઓનો ઉપયોગ બિલ્ડર ફ્લૅટ બાંધવામાં કરી લેતા, પણ આ નવી પરિવર્તિત થયેલી પૉલિસીને કારણે બિલ્ડરે હવે રેસિડેન્શિયલ બાંધકામ માટે ૩૫ ટકા અને ઇન્ડસ્ટ્રિયલ બાંધકામ માટે ૨૦ ટકાનું પ્રીમિયમ ભરી એફએસઆઇ ખરીદવી પડશે.